**Cenu aptauja/tirgus izpēte**

**“Revīzijas pakalpojumu veikšana un zvērināta atzinuma sniegšana 2023. gada pārskatam”**

**Identifikācijas Nr. RNK/1/1/2024**

**SIA "Rēzeknes novada komunālserviss"** (reģistrācijas numurs: LV42403000932, juridiskā adrese: Parka iela 10, Malta, Maltas pagasts, Rēzeknes novads, LV-4630) izsludina cenu aptauju **“Revīzijas pakalpojumu veikšana un zvērināta atzinuma sniegšana 2023. gada pārskatam”.**

**1. Vispārējā informācija**

SIA “Rēzeknes novada komunālserviss”, (turpmāk tekstā – kapitālsabiedrība) 2023.gada pārskats tiks veidots par laika periodu no 01.01.2023.-31.12.2023.

Grāmatvedības uzskaiti kapitālsabiedrība nodrošina patstāvīgi.

Sabiedrības pamatkapitāls sastāv no 3163073 daļām, vienas daļas vērtība sastāda EUR 1, visas daļas pieder Rēzeknes novada pašvaldībai.

Kapitālsabiedrības bilances kopsumma – 4046358 EUR, 2022.gada neto apgrozījums – 963456 EUR, darbinieku skaits – vairāk par 25 cilvēkiem.

**2. Cenu aptaujas mērķis**

Cenu aptauja paredz, ka pretendents sniedz kapitālsabiedrības gada pārskata revīzijas pakalpojumus, pildot Gada pārskatu un [konsolidēto gada pārskatu likuma](http://likumi.lv/ta/id/147385-konsolideto-gada-parskatu-likums), Komerclikuma un citu normatīvo aktu prasības.

Revīzijas pakalpojumi tiek sniegti atbilstoši likumam “Par zvērinātiem revidentiem”, Gada pārskatu un konsolidēto gada pārskatu likumam, Komerclikumam, Profesionālās ētikas kodeksa normām, ievērojot Latvijā atzīto starptautisko revīzijas standartu prasības.

Revīzijas pakalpojuma gala rezultāts ir zvērināta revidenta ziņojuma ar atzinumu un ziņojuma vadībai par SIA “Rēzeknes novada komunālserviss”, 2023.gada pārskatu iesniegšana.

**3. Darba uzdevums**

SIA “Rēzeknes novada komunālserviss” gada pārskata revīzijas veikšana, noslēgumā sniedzot ziņojumu ar atzinumu par kapitālsabiedrības 2023.gada pārskatu.

Zvērināta revidenta ziņojuma vadībai sniegšana, kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi būs nepieciešami. Ziņojums vadībai jāsniedz arī tad, kad gada pārskatā būtiskas nepilnības nav atklātas. Ziņojums vadībai jāsniedz pēc starpposma un noslēguma revīzijas veikšanas.

Konsultēt kapitālsabiedrības grāmatvedi 2023.gada pārskata sagatavošanas jautājumos, kā arī nepieciešamības gadījumā konsultēt vispārējos grāmatvedības jautājumos līguma darbības laikā.

Revīzijas veikšanas laiks un saturs iepriekš jāsaskaņo ar kapitālsabiedrības valdes locekli un kapitālsabiedrības atbildīgajiem darbiniekiem.

Revidents iesaista Līguma izpildē personālu, kuru tas norādījis iesniegtajā piedāvājumā.

**3.1. Darbu veikšanas termiņi**

Gada pārskata revīzijas pakalpojums jāveic atbilstoši saskaņotam revīzijas darba grafikam, kurā noteikti divi galvenie posmi:

* starpposma revīzija (kapitālsabiedrību grāmatvedības uzskaites un iekšējās kontroles procedūru novērtēšana, starpposma revīzijas ziņojuma iesniegšana par kapitālsabiedrību) tiek veikta laikā no **februāra līdz martam (ieskaitot).**
* noslēguma revīzija (gada pārskata revīzija, zvērināta revidenta ziņojuma ar atzinumu un ziņojuma vadībai iesniegšana tiek pabeigta līdz 1**5.aprīlim (ieskaitot)**.

Pārbaudes veikšanas laiki un saturs iepriekš saskaņojams ar kapitālsabiedrības valdes locekli.

Pirms Zvērināta revidenta ziņojuma par gada pārskatu iesniegšanu, ar ziņojuma projekta saturu jāiepazīstina kapitālsabiedrības valdes loceklis.

Ziņojumu ar atzinumu par kapitālsabiedrības gada pārskatu un zvērināta revidenta ziņojumu vadībai jāiesniedz ne vēlāk kā līdz pārskata gadam sekojošā gada **15.aprīlim (ieskaitot)**.

**3.2. Pienākumi un atbildība**

Revīzija tiek veikta kapitālsabiedrības telpās. Kapitālsabiedrība nodrošina pieeju visiem pieprasītajiem dokumentiem un citai nepieciešamajai informācijai.

Pēc revidenta ziņojuma saņemšanas Pasūtītājs var pieprasīt Izpildītājam sniegt tādus paskaidrojumus, kādus uzskata par nepieciešamiem, un Izpildītāja pienākums ir sniegt šādus paskaidrojumus.

Nozīmīgu attiecīgās likumdošanas, kura reglamentē pārskatu sagatavošanas un iesniegšanas termiņus, grozījumu rezultātā un citos pamatotos gadījumos var tikt ieviestas izmaiņas revīzijas darba grafikā, termiņos, kuri savstarpēji rakstiski saskaņojami.

1. **Finanšu piedāvājumu iesniegšanas prasības.**

**Piedāvājumu iesniegšanas termiņš – 2024. gada 23. janvāris līdz plkst. 1100**

Kontaktpersona: SIA "Rēzeknes novada komunālserviss" galvenā grāmatvede Alla Mogiļnaja, tālr. 26 109 997

Piedāvājumus var iesniegt: personīgi SIA "Rēzeknes novada komunālserviss" biroja adresē Brīvības ielā 6,Malta, Maltas pagasts, Rēzeknes novadā, kab. Nr. 10, vai nosūtot piedāvājumu elektroniski parakstītu uz e-pastu [rnk@rnk.lv](mailto:rnk@rnk.lv) , vai arī sūtot pa pastu uz adresi: Brīvības ielā 6, Malta, Maltas pagasts, Rēzeknes novads, LV 4630.

1. **Piedāvājumā lūdzam norādīt:**
2. Pretendenta rekvizītus – nosaukums, reģistrācijas numurs, juridiskā adrese, bankas nosaukums, konta numurs, tālruņa numurs, e-pasta adrese.
3. Revīzijas pakalpojuma sniegšana un zvērināta revidenta ziņojuma ar atzinumu un ziņojuma vadībai par SIA “Rēzeknes novada komunālserviss” 2023.gada pārskata iesniegšana – kopējā pakalpojuma cena EUR bez PVN.
4. **Apmaksas noteikumi:**
5. Izpildītājs pirms attiecīga gada revīzijas pakalpojuma izpildes uzsākšanas ir tiesīgs saņemt avansa maksājumu 20% apmērā no līguma noteiktās summas.
6. Atlikušo līguma noteikto attiecīgā gada finanšu revīzijas pakalpojuma summu Pasūtītājs samaksā 30 dienu laikā pēc pilnībā izpildīta pakalpojuma nodošanas, ko apliecina pušu parakstīts akts, pamatojoties uz Izpildītāja izsniegtu rēķinu.
7. **Piedāvājuma izvēles kritēriji.**
8. Viszemākā kopējā summa EUR (bez PVN).
9. Darbu izpildes termiņš.

Sastādīja: galvenā grāmatvede Alla Mogiļnaja

|  |  |  |  |  |  |  |
| --- | --- | --- | --- | --- | --- | --- |
|  | | | | | |  |
|  |  |  |  | |  |  |
|  |  |  |  | |  |  |
|  |  |  | |  |  |  |  |